 Kuthungathwa abasolwa ngokubulalela umuthi eLimpopo News24Kuthungathwa abasolwa ngokubulalela umuthi eLimpopoJohannesburg - Amaphoyisa aphansi phezulu athungatha labo ababandakanyeka esigamekweni sokubulawa kowesifazane, okusolwa ukuthi kubulawele umuthi, kusho amaphoyisa ngoMgqibelo.Ithimba lamaphoyisa eliholwa wuMajor-General Bafana Linda esebenzisana kanye namanye amaphoyisa liqalise uphenyo olunzulu njengoba lithungatha abasolwa ababulale owesifazane osemncane esigodini esingaphandle kwaseThohoyandou, kusho uLt-Col Moatshe Ngoepe ngoMgqobelo.Isidumbu sowesifazane esishumpuliwe sitholwe abantu ababedlula ngendlela ehlathini elingaphandle kwaseMaung village ngezithuba zabo-07:30 ngoMgqibelo base bebikela amaphoyisa.OLUNYE UDABA: Uhlalele ovalweni umphakathi kutholakala isidumbu esishumpuliweAmaphoyisa alusukumela ngokushesha udaba, afika endaweni yesigameko afica isidumbu sowesifazane ongaziwa esishumpuliwe, ezinye izicubu zomzimba zingasekho. Isidumbu besi namanxeba ekhanda. Lo wesifzane kubueka sengathi ubulawele kwenye indawo wase ezolahlwa kuleli hlathi. Imbangela yesigameko kusolwa ukuthi ihlobene neyemithi kodwa amaphoyisa asaqhubeka nophenyo.Akukaboshwa muntu okwamanje kanti ongase asize ngokuhlonza lo wesifazane noma onemininingwna ngesigameko uyacelwa ukuba ashayele uBrigadier James Espach ku-082 576 0743 noma uCrime DStop ku-08600 10111 noma athumele umqhafazo ku-32211. 